Ba-sitte Uşak mutasarrıfı el-Hac Hüseyin'e kazasker-i sabık zamanında müddet-i mu'ayyenesi olan on ay zamanına hilaf-ı emr-i ali ve mugayir-i kanün-ı kadim sekiz ay med olunmağla medd-i mezkürun ilgasıyla gayet-i şehr-i atiden beş ay tevkitle ref' ve ba-sitte muvakkiti olduğu kazasker-i müşarun ileyh rüznamçesinde mukayyed eşraf-ı kudat-ı kiram-ı zevi'l-ihtiramdan sezavar-ı inayet-i şehriyari ve şayeste-i re'fet-i tacdari mevlana Mehmed Emin el-İstanbüli da'ilerine ber-tevcih-i sabık tenciz ve ibka olunub sene-i mezbüre Zilkadeti'ş-şerifesi gurresinden ancak altı ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.